A kedvenc unokaöcsém!
- El ne mondd Davidnek! - Szia, Diane néni!
- Rich bácsi! - Hogy vagy?
- Jól. - Örülök.
Gyertek ide!
- Szia! - Szia!
- Bepakoltál, indulhatunk? - Igen.
- Kár, hogy anyukád lemondta. - Majd jövőre bepótoljuk.
Semmi baj.
SZIA! SZERETLEK
NAGYON
Indulás!
ÍRJ LESZÁLLÁS UTÁN!
SZERETLEK
Szeretlek.
ETTÉL MA?
FÜLIG BELÉD ZÚGTAM
2. OTTHON
Charlie, rendet raknál, kérlek? Óriási kupi van.
Megtetted?
- Mit? - Tudod jól.
Igen.
- És válaszolt? - Igen.
- Megmondtam. - Fogd be!
Szóval jó napotok volt?
Igen, jól szórakoztunk.
Igazából...
Bent álltunk a tengerben,
és Nick...
Azt mondta, hogy aggódik, hogy...
Szia!
- Szia! - Odaértetek?
Igen, a házban vagyunk.
Azt hiszem, már le is égtem.
Óriási villát béreltek.
Elvileg... érteniük... mert...
- Nick, nem... - Angol...
- Nem hallak. - Charlie?
- Rossz a kapcsolat. - Charlie?
Nick?
- Charlie, nem raktál rendet. - Várj!
Nick, én...
Tedd le! Majd később beszéltek.
Charlie, ott vagy?
- Remek! - Jól van.
Úgyis beszélnünk kell Nickről.
Nem kéne késő estig nála maradnod.
- Még túl fiatal vagy a szexhez. - Mi? Nem szexelünk.
Ne nézz hülyének! Nick ruháiban jöttél haza.
De csak mert...
A bizonyítványod is rossz lett. Aggódom.
Félek, hogy ez a fiú mindennél fontosabb.
Nem lehet pasim a jegyeim miatt?
- Nem ezt mondtam. - Anya, ezt most teljesen felfújod.
Csak azért szóltam, mert aggódom.
Nick elutazott három hétre, szóval nincs miért aggódnod.
Charlie, meg tudnánk...
- Te meg ne állj a pártjára! - De túl szigorú voltál.
Sose tudok jót mondani Charlie-nak.
Diane néni, van itt wifi?
Igen, a konyhában van a jelszó. Barátoknak írsz?
Nem, csak próbálom felhívni...
Csak a pasimmal telefonáltunk.
A pasiddal? Ezek szerint jó sok a megbeszélnivalónk.
Gyorsan kipakolok, és utána mi lenne, ha egy bor mellett mindent elmesélnél?
Ez jól hangzik.
ELSŐ HÉT
- Szia! - Szia!
- Pontban 11-kor itt voltál. - Tudod, milyen vagyok.
Igen.
VIZSGAEREDMÉNYEK
- Jó napot! - Jó napot!
Nagyon veszélyes játékot játszunk.
- De olyan szórakoztató. - Tudom.
De ha a gyerekek rájönnek...
Tudom. Jól van, majd viselkedem.
De ne vidd túlzásba!
Gyertek csak!
Gyertek csak! Essetek túl rajta!
Szuper jegyeid lesznek,
de ha mégsem, akkor is szuper vagy.
Az év végi vizsga nem is olyan fontos.
Ott az érettségi, az egye...
Te jobban izgulsz, mint én.
- Nem is. - Dehogynem.
Majd piknikezünk a parkban.
Ha valaki rossz jegyet adott, azt megverem.
Kaphatok egy szerencsecsókot, te őrült?
Szálljatok ki!
Sok sikert mindkettőtöknek,
és ne feledjétek, egy rossz jegy nem a világ vége.
Én 14 évesen otthagytam a sulit, és nézzetek rám!
Köszönöm, nagyi.
És mondd meg, melyik nap költözöl be! Előkészítem a szobádat.
Találtam egy menő szőnyeget a zsibvásáron.
Alig várom.
Mindenből jeles leszel, nyugi.
De mi van, ha nem?
Kizárt. Te vagy a világ legokosabb embere.
Ne már!
Nyissuk ki!
Szuper leszel.
Tudsz olvasni?
- Hol van Nick? - Ott.
Remek. Kösz.
Victoria Spring.
- Jól van, te nyisd ki. - Nem.
- Nyisd ki! - Jó.
Ez az!
Úristen, 8-ast kaptam 9-ből drámából.
Ez várható volt. Matekból hányast kaptál? Én 8-ast.
Gratulálok, Tara. Remélem, csatlakozol az Oxford-Cambridge előkészítőnkhöz.
- Nagyon ügyes voltál! - A vizsgák nem jelentenek semmit.
VIZSGAEREDMÉNYEK NICHOLAS NELSON
Megvagy, Nick!
Én jövök.
Megpróbálod?
ZSENIÁLIS VAGY!
OMG! KÖSZÖNÖM, HOGY ELMENTÉL ÉRTE.
Charlie most írt. Megvan minden vizsgám.
- Ez csodálatos! - Ez az!
Gratulálok!
- Tudtam. - Meg se lepődünk.
Be kell mutatnod Charlie-t. Alig várom, hogy megismerjem.
Hozd el karácsonykor! A családnak áldását kell adnia rá.
Vagy jövőre jöhet ő is ide.
Ha túléli a túrázást 35 fokban, átmegy a vizsgán.
Srácok! Nem úgy volt, hogy együtt ünnepelünk?
- Csak ezért jöttem. - Basszus, totál elfelejtettem.
- Mi a parkba megyünk. - Nekem pakolnom kell.
Mikor beszéltük ezt meg?
Rakjuk át, Isaac! De valamikor filmezzünk!
Jó.
- Bocs. Szeretlek. - Sajnálom.
Akkor kettesben megyünk.
Jól van, semmi baj. Majd máskor.
Igen, feltétlenül.
- Szia! - Szia!
KAOTIKUS PAKOLÁS: ON!
TURNÉZOK A KÖNYVEMMEL
Kész a vacsora!
Nem vagyok éhes. Majd később.
- Megint magamra hagysz. - Nem akarok anyával lenni.
MÁSODIK HÉT
SZERELEM HELYETT SZABADSÁG!
KÖLTÖZÉS
MILYEN NAPOD VAN MA?
MINDEN OKÉ. TE HOGY VAGY?
Úgy festesz, mint egy fülig szerelmes kiskutya.
Tényleg?
Komoly epekedést állapítok meg nálad,
a belezúgás egyre több tünetével súlyosbítva.
Szerintem nem létezik ilyen, bocs.
Szakvizsgázott pszichiáter vagyok, szóval erről én döntök.
Szoktál evészavarral küzdő pácienseket kezelni?
Megesik.
Nem ez a szakterületem, de gyakran együtt jár más dolgokkal.
Miért?
Nem tudom, csak kíváncsi voltam.
Ki kéne raknod egy plakátot egy jóképű fiúról.
Leszbikus vagyok.
Apád nem mondta.
Akkor egy szép lányt rakj ki!
- Tökéletes. - Remek!
Anyád megint telefonált. Nem kell ezzel semmit se kezdened.
Csak gondoltam, szólok.
Anyám hisztizik, mert rájött, hogy nem megyek haza.
- Nem kell beszélned vele. - Nem is akarok.
Nem azért rángattunk el a pasidtól,
hogy egész este vele chatelj!
Bocs!
Teljesen rákattantál Taóra. Alig látunk.
Minden nap randira visz.
Az jó.
Vagy nem?
De, csak borzasztóan igyekszik, és nem értem, miért.
Attól fél, hogy elhagyom,
ha nem elég jó barát.
Úgy tűnik, igen.
Taónak nincs sok önbecsülése.
Hogy tudnám elérni, hogy magabiztosabb legyen, és bízzon a kapcsolatunkban?
Nem tudom...
Komolyan azzal kell töltenünk az egyetlen közös esténket,
hogy a pasidról beszélünk?
- Nem, bocs. Abbahagyom. - Köszi!
Valamelyikőtök kéri ezt a szoknyát?
Ezer éve nem hordok szoknyát a sulin kívül.
Én kérem, köszi!
- Vigyázol majd rá? Hiányozni fogok neki. - Az tuti.
FILMEZÉS MA ESTE?
- Mit csinálsz? - Semmit.
- Mi az? - Nem tudom... aggódom.
Szeretlek.
Én is szeretlek.
- Hideg a kezed. - Komolyan?
- Oké. - Csikis vagy?
Nem.
Ne legyél szégyellős!
- Mi van? - Ez meg mi?
Ja, ez...
Anyukám találta a padláson.
Apámé volt.
Próbálunk elajándékozni pár dolgot.
De kiskoromban apám mindig ezt használta.
Gondoltam, megtartom.
- Bocs a nyomasztó sztoriért. - Semmi baj!
Nem szoktunk apádról beszélni.
Bárcsak ismertem volna!
Imádott volna téged. Nagyon kreatív volt.
Imádta a fényképészetet és értett is hozzá.
Állandóan fotózott engem.
Utáltam. Sosem akartam nyugton maradni és pózolni neki.
Bárcsak...
Bárcsak nyugton maradtam volna és pózoltam volna!
Ez Isaac lesz. Máris jövök.
Ne!
- Ne csináld! - Charlie mikor jön?
Nem tudom, nem válaszolt a csoportban.
Hol vagy csikis? Itt?
- Ne már! - Jól van.
Te provokálsz!
- Nézitek is a filmet? - Bocs.
Szerintetek nem fura, hogy Charlie nem válaszolt?
- Biztos Nickkel van. - Nick elutazott.
Charlie azóta el van tűnve.
Biztos jól van.
Biztos megint nem tetszett neki a film, amit választottam.
- Egyikünknek se tetszenek a filmjeid. - Ne már! Ez bunkóság.
Azt hiszem, ez szakító ok.
Ez a bunkóság!
Hagyd abba, Tao!
Én inkább elmegyek.
- Ne, Isaac! - Ne menj el! Szeretünk.
Majd máskor filmezünk. Sziasztok.
Csak öt percet maradj még!
- Itt van az egyik barátod. - Mi? Melyik?
Amelyik mindig olvas.
- Szia! - Szia!
- Bejöhetek. - Persze.
- Lemaradsz a filmezésről. - Igen.
Nem hagysz ki semmit. Tao és Elle egymás szájában vannak.
Mi van veled, Charlie?
- Micsoda? - Már nem lógsz velünk.
Nem válaszolsz az üzenetekre.
A baráti körünk szétesett.
Alig voltunk együtt most nyáron,
és eléggé elhanyagolva érzem magam.
Tudom.
Sajnálom.
Sajnálom, csak...
Sajnálom.
Semmi baj, ez nem a világ vége.
Csak tudni akartam, hogy jól vagy-e.
Jól vagyok.
Csak nagyon hiányzik Nick, és idegesít anyám.
Ennyi. Nincs kedvem semmihez.
Ígéred, hogy ennyi?
Igen.
Oké.
Azért az én üzeneteimre válaszolhatnál.
Rendben. Bocs.
- Menjek el? - Nem.
- Megnézhetjük azt az Emma-filmet. - Az a kedvencem.
Elindítom.
HARMADIK HÉT
KI A LEGJOBB BARÁTOD? VALÓSZÍNŰLEG AZ ÖCSÉM. SZOMORÚ.
Kész a vacsora. Szólj az öcsédnek!
Miért én?
Rád jobban hallgat.
Hali! Kész a vacsora. Apa sült húst csinált.
Nem lesz semmi íze, de imád húst sütni.
Jó, lemegyek.
Kritizáltad a szakácstudományomat?
- Egy kis fűszer ráférne az ételeidre. - Vettem.
Charlie, segítenél megteríteni?
Kíméletlen vagy.
EVÉSZAVAROM VAN?
ANOREXIA NERVOSA MI AZ AZ ANOREXIA
MIK A TÜNETEK?
MIKOR JÖSSZ HAZA? AGGÓDOM CHARLIE MIATT
- Ezt neked hoztam. - Köszönöm.
Most kéne indulnunk, hogy még tudjunk enni a film előtt.
Csak 82 percünk van.
Arra gondoltam, hogy ma csinálhatnánk valami mást.
Igen? Mire gondoltál?
Semmire.
Semmire?
De ez az utolsó estéd, mielőtt elmész.
Tao! Hányszor kell még elmondanom, hogy nem megyek el?
Ugyanez volt, amikor átmentem a Higgsbe.
De attól még az az érzésem, hogy valahogy...
továbblépsz majd.
Tudom, megértem.
Korábban elveszítettél valakit,
és félsz, hogy ez megismétlődik.
Ez volt életem legjobb nyara.
De a Lambert is fontos nekem.
Szeretnék alkotni, új barátokat szerezni, és mindenféle új dolgokat megélni.
Igen, lehet, hogy nem fogunk tudni minden nap találkozni,
de attól még ugyanannyira kedvellek.
Oké.
Komolyan, Tao...
Mi az?
Szeretlek.
Várj, ez komoly?
Nem, csak vicceltem.
Én is szeretlek. Nagyon szeretlek.
Csak azt hittem, korai még kimondani.
Lehet, hogy az, de nem érdekel.
- Szeretlek. - Szeretlek.
Jól van, akkor ne csináljunk semmit!
Együtt a család a vasárnapi asztalnál. Rég volt már ilyen.
Nagyon rég. Gyakrabban kéne.
- Igen. - Olyan kellemes.
- Nagyon finom lett. - Köszönöm.
Mindent beleadtam.
- A krumpli? - Igen.
Előbb megpároltam.
Valami baj van, Charlie?
Nem vagy jól?
Nem ettél sokat. Hadd találjam ki! Túl ízetlen?
Kimegyek mosdóba.
Jó.
Nem akarok hazamenni.
Nem tudom, nekem hiányzik a jó kis angol időjárás.
MIKOR JÖSSZ HAZA? AGGÓDOM CHARLIE MIATT
- Jól vagy, Nick? - Igen, csak...
Felhívom Charlie-t. Utánatok jövök majd.
Oké.
- Nick! - Charlie!
- Jól hallasz? - Igen.
Hál' istennek!
Annyira hiányzol.
Te is nekem.
Tudom, hogy nem igazán beszéltünk róla,
és nem kell most beszélnünk róla, de...
Jól vagy?
Tudsz rendesen enni?
Én...
Charlie?
Itt vagy még, Charlie?
Te...
Hallottad, amit mondtam?
Azt...
Azt hiszem, igazad volt.
Tényleg evészavarom van.
- Sajnálom. - Charlie!
Semmi baj.
Minden rendben lesz. Beszélj a szüleiddel, segítenek majd.
Nem lehet. Nem mondhatom el a szüleimnek.
Az én anyám más, mint a tiéd. Nem hallgat meg, haragszik rám.
De...
Nem tudom, mit tegyek.
Charlie?
- Mit csinálsz? - Semmit?
Feljöttél Nickkel chatelni? Családi vacsora van.
Rosszul vagyok.
Oké. Mi bajod?
Nem tudom.
Nem hagyhatod ki a vacsorát. Enned kell!
Nem vagyok jól.
Gyere le, adok egy fájdalomcsillapítót.
Charlie!
Mennem kell. Bocs...
Szeretlek.
Én is szeretlek.
Haza kéne mennünk. Le kell fektetnem a gyerekeket.
Mi a baj?
A nyaralás eleje óta gondterheltnek tűnsz.
Charlie-nak evészavara van.
Értem.
Biztos?
Igen.
Ő...
Van, hogy nem tud enni. Egyre gyakrabban.
Ettől szorongani kezd.
Egyre rosszabb a helyzet.
Próbálom elérni, hogy beszéljen nekem róla.
Vagy beszéljen a szüleivel, de képtelen rá.
Nem tud ilyesmiről beszélni velük.
Nem tudom, mit csináljak.
Nem kényszeríthetem, attól csak még jobban kiakad.
Ha nem csinálok semmit,
akkor ő...
Nagyon szeretem.
- És félek. - Gyere ide!
Drágám!
Egy 16 éves gyerek vagy.
Ebben a korban ez egy óriási felelősség.
Érthető, hogy félsz.
Nem tudom, mit tegyek. Nem tudom, hogy gyógyítsam meg.
Lehet, nem tudod.
De muszáj! Ő a barátom.
Tudom. És tudom, hogy nagyon szereted.
Tudom, hogy azt gondolod, neked kell megmentened.
Tudom, hogy most olyan, mintha csak ti ketten lennétek a világon,
de ez a függőség senkinek sem egészséges.
Charlie-nak nem a 16 éves barátja kell most.
Neki egy orvos vagy egy terapeuta kell.
Olyasvalaki, aki ért az evészavarokhoz, és tudja őket kezelni.
A szerelem nem gyógyítja a mentális betegségeket.
- Akkor nem tehetek semmit? - Nem ezt mondtam.
Akkor mit?
Rengeteg mindent tehetsz.
Ott lehetsz neki.
Beszélgetni, vagy csak meghallgatni.
Felvidíthatod, ha rossz napja van.
TALI MA? ELUGRUNK KÖNYVESBOLTBA? OLVASVA - 15:53
Ezeken a rossz napokon megkérdezheted, hogy hogyan tudsz segíteni.
Egy csapat vagytok a nehéz helyzetekben is.
ANYA NEM FOGADOTT HÍVÁS
LETILTÁS
De tudnod kell, hogy megesik,
hogy valakinek több támogatásra van szüksége, mint ami nyújtani tudsz.
Ilyen a szerelem, szívem!
A feliratot fordította: Miklósi Zsuzsa